আইনস্টাইনর গবেষণাকর্মউতা পেয়ারতা ৫০হার গজে বৈজ্ঞানিক গবেষণাপত্র বারো কতহান বিজ্ঞান-বহির্ভূত লেইরিকে। ১৯৯৯ সালে টাইম সাময়িকীয়ে আইনস্টাইন গিরকরে শতাব্দীর হাবিত্ত জিঙপা মানুগো বুলিয়া ঘোষণা করেসিলা। এতাবাদে নাঙজাদা পদার্থবিজ্ঞানী হাবিরাংতো ভোট লয়া হারপাসি , হাবিয়ে তারে হাবি কালর হাবিত্ত ডাঙর পদার্থবিজ্ঞানীগো বুলিয়া য়াকরতারা। এবাকা যেগঊ দৈনন্দিন জীবনে বারো কথাবার্তাত বুদ্ধিলৌশিং বারো চৌখাত নিয়াম ইলে উগরে আইনস্টাইন বুলিয়া মাততারা, অর্থাৎ এবাকা আইনস্টাইন ওয়াহি এগো বুদ্ধিলৌশিংর সমার্থকগো ইয়াপলগা।